Мінск з’яўляецца адным з найстаражытнейшых гарадоў Усходняй Еўропы, горадам багацейшай гісторыі, культурнай спадчыны. Дзе як не тут, у цэнтры беларускай дзяржавы, трэба звяртацца да сваёй мінуўшчыны, каб абудзіць у душах людзей гонар, павагу і любоў да сваёй Радзімы, спадчыны продкаў? Адным з прыярытэтных напрамкаў свайго развіцця г Мінск павінен выбраць турызм, фарміраванне сучаснага, высокаэфектыўнага, канкурэнтназдольнага комплексу турыстычных паслуг, часткай якога можа стаць адраджэнне старадаўняга кантрактовага кірмашу. Гэтую прапанову можна датасаваць і да распрацоўкі гісторыка-культурнай праграмы, якая б з’явілася працягам працы па адраджэнню і захаванню культурнай і духоўнай спадчыны Рэспублікі Беларусь.